VS000277
Datum: 1993-01-23T01:00:00.000+01:00
datum_sodbe_i_stopnje: 1994-06-28T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 3500000 SIT
opombe: II Ips 472/95. Revizija tožeče stranke je bila zavrnjena kot neutemeljena. Odločitev o odškodnini za strah še ni pravnomočna, odškodnina za skaženost pa ni bila vtoževana.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Prometna nesreča.

## Poškodba

Pretres možganov, obtolčenine in odrgnine obraza, zlom leve ličnice brez premika odlomkov, rana nad levim očesom, odprt zlom nosnih kosti, rana na zgornji in spodnji ustnici, odlom drugega desnega spodnjega sekalca, dvojni zlom spodnje čeljustnice, rana nad dlančnično prstničnim sklepom kazalca desne roke, rana in odrgnina v področju levega gležnja, hud zvin levega gležnja s prizadetostjo obsklepnih struktur.

## Telesne bolečine

1500000 SIT Zaradi pretresa možganov je imel oškodovanec v prvih tednih po poškodbi hude in pogoste glavobole in omotice. Občasni glavoboli se mu še vedno pojavljajo s pekočimi bolečinami v predelu oči. Zaradi ostalih poškodb je 12 dni doživljal zelo hude telesne bolečine v obraznih kosteh in čeljusti, teden dni srednje telesne bolečine, štiri tedne lahke telesne bolečine. Oškodovanec bo imel tudi bodoče občasne telesne bolečine pri intenzivnem odpiranju ust in žvečenju trše hrane.

#### Nevšečnosti med zdravljenjem

3 dni je bil popolnoma odvisen od tuje pomoči, mesec dni je imel zvezane zgornje in spodnje zobe, hranjenje po cevki, shujšal je za 10 kg, 10 dni ni mogel dihati skozi nos, zaradi nestabilnosti levega gležnja ni hodil 6 tednov, šivi na levem očesu.

## Zmanjšanje življenjske aktivnosti

2000000 SIT Postkomocijski sindrom, nekatere čustvene posebnosti: večja občutljivost, vzkipljivost, razburljivost in razdražljivost, težave pri koncentraciji, oslabljena zapomnljivost in miselna okretnost, zadebeljenost gležnja, zaradi česar ne more stati na prstih leve noge in zaradi česar bo imel trajne težave pri hoji po neravnem terenu, pri hitri hoji ali teku, težave pri odpiranju ust in žvečenju trše hrane, bistveno manj sposoben za različne fizične aktivnosti, zato tudi oviran pri delu na očetovi kmetiji. Za  26,5% je zmanjšana njegova delovna sposobnost.

---

ZOR člen 200, 203